Legal Document

Category: 2192

Text:
2. ΑΝΑΓΚ. ΝΟΜΟΣ υπ’ αριθ. 1371 της 14 Σεπτ./17 1938 (ΦΕΚ Α΄ 338) Περί τροποποιήσεως και συμπληρώσεως των περί εξετάσεων και διδάκτρων των φοιτητών του Εθνικού και Καποδιστριακού Πανεπιστημίου και του Πανεπιστημίου Θεσσαλονίκης Νόμων.  Άρθρ.1-6.(Προσωρινής ισχύος). Άρθρ.7.-1.Επιτρέπεται η μεταγραφή φοιτητού, τη αιτήσει του, από του ενός Πανεπιστημίου εις άλλο και εις την αντίστοιχον Σχολήν, μετ’ απόφασιν της Συγκλήτου του Πανεπιστημίου εις ο ζητείται η μεταγραφή στηριζομένην εις την γνώμην της οικείας Σχολής. Ο κατά τας εισιτηρίους εξετάσεις οριζόμενος αριθμός των εις εκάστην Σχολήν εισακτέων δεν αποτελεί κώλυμα δια την έγκρισιν των αιτήσεων μεταγραφής.  2.(Μεταβατική διάταξις). Άρθρ.8.-Επετρέπεται εις αμφότερα τα Πανεπιστήμια η ατελής εγγραφή αλλοδαπών φοιτητών μετ’ απόφασιν του Υπουργικού Συμβουλίου εκδιδομένην προτάσει των Υπουργών των Εξωτερικών και Εθνικής Παιδείας.  Άρθρ.9.-(Αφεώρα τα καταργηθέντα ήδη δίδακτρα ως δικαιώματα ασκήσεως). Άρθρ.10.-1.Εις τους πτυχιούχους της εν Κωνσταντινουπόλει Θεολογικής Σχολής της Χάλκης επιτρέπεται να εγγράφωνται ως πρωτοετείς φοιτηταί εις τας Σχολάς Θεολογικήν, Φιλοσοφικήν και Νομικήν άνευ των διατυπώσεων του άρθρ.111 του Νόμ.5343. Άρθρ.11.-(Προστίθεται διάταξις εις το άρθρ. 3 Ν.Δ. 21 Ιουλ. 1936. Άρθρ.12.-(Προστίθενται λέξεις εις το άρθρ. 10 Α.Ν. 921/1937). Άρθρ.13.-(Μεταβατικαί διατάξεις). Άρθρ.14-17.(Αφορώσι τα καταργηθέντα ήδη τέλη εγγραφής, δίδακτρα κλπ.). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.